**Клас: 7**

**Тэма:** Правапіс не (ня) з дзеепрыметнікамі

**Мэта:** дапамагчы вучням засвоіць правіла напісання не (ня) з дзеепрыметнікамі, фарміраваць навыкі правільнага ўжывання дзеепрыметнікаў з не (ня) у вусным і пісьмовым маўленні, спрыяць выхаванню адказных паводзін вучняў.

**Трэба ведаць:** граматычныя катэгорыі дзеепрыметніка, яго правапіс

**Трэба ўмець:** адрозніваць дзеепрыметнік ад іншых формаў дзеяслова, знаходзіць дзеепрыметныя звароты і расстаўляць знакі прыпынку пры іх, утвараць дзеепрыметнікі, ужываць іх у вусным і пісьмовым маўленні.

**Тып урока:** вывучэнне новага матэрыялу

**Тэхналогія:** развіццё крытычнага мыслення праз чытанне і пісьмо

**Ход урока**

**I. Вызыў**

**1.**Матывацыя, стварэнне эмацыйнага настрою

 Гучыць музыка (сл. Я.К. “Спадчына”)

 Эпіграф

 Суджана, стаўлена пад перакладзіны,

 Сечана, палена, а не аддадзена,

 Не парастрачана і не раскрадзена,

 Рупна ў радмуркі на золку пакладзена

 Роднае слова

М.Лужанін

 \* Якім пачуццём прасякнуты гэты верш?

 Паэт ганарыцца сваёй роднай мовай, паказвае, якія выпрабаванні выпалі на

 яе лёс. І ўсё ж такі, нягледзячы на ўсе гэтыя здзекі, слова роднае жыло пад

 сялянскімі стрэхамі ў вуснах такіх кроўных беларусаў, як Яська Базылёў, Мікола Кужалевіч, Данік Малец, Сымон-музыка.

\* Як называюцца мастацкія азначэнні, з дапамогай якіх М.Лужанін стварыў

 вобразную характарыстыку роднага слова?

\* Якія часціны мовы выкарыстаў для гэтага аўтар?

\* Запішыце звесткі, якія вам вядомы па гэтай тэме ў кластар

**II.Асэнсаванне**

* Чаму словы эпіграфа падкрэслены чырвоным колерам?
* Што наогул абазначае чырвоны колер?
* Ці можаце вы сказаць, як будзе называцца тэма сённяшняга нашага ўрока?

Унясіце свае даныя ў табліцу “Інсерт”

|  |  |  |
| --- | --- | --- |
| + | ! | ? |
| 1. Дзеепрыметнікі бываюць залежнага і незалежнага стану.2. Як і дзеясловы маюць трыванні (зак. і незак.) ,час (прошлы і цяперашні).3.Як і прыметнікі маюць (род, лік, склон).4. Найбольш ужывальныя дзеепрыметнікі з суфік-самі –ан-, -ен-, -н-, -т-, -л-.5.У сказе кароткія дзеепрыметнікі выконваюць ролю выказніка. | Не (ня) пішацца разам:1. Без не не ўжываецца: *неабсяжны, неабдымны, неадольны.*2.З поўнымі дзеепрыметнікамі, калі няма залежных слоў і супрацьпастаўлення (*ненапісанае сачыненне, недагледжаны агарод, нявыдуманая гісторыя*)Не (ня) асобна:1. З кароткімі дзеепрыметнікамі.2.З поўнымі дзеепрыметнікамі, якія маюць пры сабе залежныя словы.3. З поўнымі дзеепрыметнікамі, калі ёсць у сказе супрацьпастаўленне | З поўнымі дзеепрыметнікамі м.р., калі яны ўжываюцца ў ролі выказніка(*часопіс не прачытаны).*Калі пры дзеепрыметніку стаіць слова са значэннем ступені якасці (*цалкам нявыказанае заданне*). |

* Састаўленне кластара “Правапіс не (ня) з дзеепрыметнікам”
* Прэзентацыя кластара

**НЕ (НЯ) З ДЗЕЕПРЫМЕТНІКАМ**

**РАЗАМ**

**АСОБНА**

Няма

супраць-

пастаўлен-ня

Няма залежна-га слова пры дзеепры-метніках

Без не (ня) не ўжываец-ца

Кароткія

Дзеепры-метнікі

Ёсць залежнае

слова

Ёсць супраць-

пастаўленне

**III.Разважанне**

1. Выканайце практычныя заданні. (Самастойная работа па картках)

 Урачыста-жалобны гук званоў днём і ноччу разносіцца па Беларусі. Некалі глухая, нічым (не) прыкметная вёсачка стала народным помнікам, вобразным увасабленнем жалобы і гераізму беларусаў у іх (не) чуванай барацьбе з захопнікамі.

 Кожны народ ганарыцца перамогамі ў барацьбе за свабоду і незалежнасць Радзімы і свята шануе памяць ахвяр, панесеных у імя гэтых перамог. У французаў ёсць Арадур, у чэхаў – Лідзіцэ. Сімвал бяззмерных выпрабаванняў беларусаў – Хатынь, якая прадстаўляе некалькі сотняў беларускіх вёсак, знішчаных у гады вайны разам з жыхарамі.

 … сумна і разам з тым велічна днём і ноччу, у вецер і непагоду разносіцца над Белай руссю звон Хатыні. Бясконцы людскі паток. Моўчкі стаяць людзі ля Вянка памяці, пакладзенага нам месцы пахавання попелу хатынцаў, моўчкі чытаюць яны зварот мёртвых да жывых – чорныя словы на мармуры : “Людзі добрыя, помніце: мы любілі жыццё, і Радзіму нашу, і вас дарагія. Мы згарэлі жывымі ў агні. Наша просьба да ўсіх: хай жалоба і смутак абернуцца ў мужнасць і сілу, каб змаглі ўвекавечыць вы мір і спакой на Зямлі, каб нідзе і ніколі ў віхуры пажараў жыццё не ўмірала!”

 Заданні

1.а) Прачытайце тэкст, вызначце стыль і тып тэксту

б)Выпішыце дзеепрыметнікі разам з назоўнікамі, якія яны паясняюць

2.а) Чаму ў словазлучэніі “Ніколі не забыты подзвіг” не з дзеепрыметнікамі пішацца асобна?

 б) Запішыце тры прыклады, калі не з дзеепрыметнікамі пішацца разам

3.а)Спішыце , раскрываючы дужкі , другі сказ тэксту

б)Пісьмова прывядзіце прыклады , калі не з дзеепрыметнікамі пішацца асобна

4. а) Утвараце дзеепрыметнікі з не (ня) ад наступных дзеясловаў, пабудаваць словазлучэнні, абазначыць суфіксы.

вярнуць пабяліць

дагледзець пакінуць

крануць вымыць

5.Скласці парады-правілы, што трэба і чаго не трэба рабіць у школе. Выкарыстайце для гэтага дзеепрыметнікі з часціцамі не (ня)

* Не прыходзьце ў школу з нявывучанымі ўрокамі!
* Не карыстайцеся неабгорнутымі падручнікамі!
* Не дапускай , каб у тваёй кнізе былі неабгорнутыя вокладкі!
* Не пакідайце класны пакой нявымыты!
* Нікім не палітыя кветкі—ганьба класнаму калектыву!
* Не заходзь на ўрок у не праветраны дзяжурным класнгы пакой!
* Не рабі сам і не дазваляй свайму сябру быць у школе не перабутым!

**IV.Рэфлексія**

А зараз падвядзём вынікі нашай працы метадам “сінквейн”. Для гэтага запоўнім табліцу наступнымі словамі:

**“Сінквейн”**

1. назоўнік (1)—часціна, дзеепрыметнік.
2. прыметнік (2)—поўны, кароткі, зменны, жывы.
3. дзеяслоў (3) – скланяецца, змяняецца, пішацца, утвараеецца, ужываецца.
4. сказ (4) – дзеепрыметнік змяняецца па склонах.
5. Адно слова – сінонім да тэмы,над якой працуем – урок, натхненне.
* Дзеепрыметнікі ўпрыгожваюць нашу мову;
* Дзеепрыметнікі абазначаюць прымету прадмета;
* Дзеепрыметнік сябруе з прыметнікам;
* Буду старацца пісаць граматна;
* Мяне зацікавіла тэма ўрока

**Выстаўленне адзнак**

**Дамашняе заданне:**

Складзіце слоўнікавую дыктоўку па тэме ўрока (20 слоў)

**Установа адукацыі**

**“Заастравецкая дзяржаўная агульнаадукацыйная**

**сярэдняя школа Клецкага раёна”**

**Правапіс не (ня) з дзеепрыметнікамі**

план-канспект урока беларускай мовы па тэхналогіі “Развіццё крытычнага мыслення праз чытанне і пісьмо”

*7 клас*

 Настаўнікі : Палоннікава М.І.,

 Шашко Т.В.